
PATVIRTINTA:
Viešojo pirkimo komisijos
2026 m. lapkričio 9 d. protokolu


[image: A black and white text

Description automatically generated]


LIETUVOS NACIONALINIS MUZIEJUS 
ATVIRAS KONKURSAS (SUPAPRASTINTAS PIRKIMAS) 

LEIDINIO „K. Varnelio žemėlapių kolekcija“ SPAUSDINIMO PASLAUGOS

SPECIALIOSIOS SĄLYGOS

	1. BENDROSIOS NUOSTATOS

	1.1. Perkančioji organizacija Lietuvos nacionalinis muziejus, juridinio asmens kodas 190756849, PVM mokėtojo kodas LT907568414, adresas Arsenalo g. 1, 01143 Vilnius (toliau - perkančioji organizacija).
	1.2. Pirkimas neatliekamas naudojantis centralizuotų pirkimų katalogu, nes jame pirkimo objekto nėra.
1.3. Perkančioji organizacija nerezervuoja teisės dalyvauti pirkime.
1.4. Stebėtojai dalyvauti Komisijos posėdžiuose nėra kviečiami.
1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.1 papunkčiu. Aplinkos apsaugos kriterijus (leidinių pristatymas ne kelių eismo piko valandomis) nustatytas specialiųjų pirkimo sąlygų priede „Techninė specifikacija“ ir taikomas kaip sutarties vykdymo sąlyga.
1.6. Išankstinis skelbimas apie pirkimą nebuvo paskelbtas.
1.7. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.8. Pirkime neleidžiama pateikti alternatyvių pasiūlymų. 
1.9. Bendrosios pirkimo sąlygos yra neatskiriama šių pirkimo sąlygų dalis.

	2. PIRKIMO OBJEKTAS

	2.1. Perkančioji organizacija numato įsigyti pirkimo sąlygų techninėje specifikacijoje nurodytą pirkimo objektą. Reikalavimai pirkimo objektui nustatyti specialiųjų pirkimo sąlygų priede pateiktoje techninėje specifikacijoje ir sutarties projekte.  
	2.2. Pirkimo objektas į dalis neskaidomas. Pirkimo apimtys ir reikalavimai apibrėžti specialiųjų pirkimo sąlygų priede pateiktoje techninėje specifikacijoje.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
	
3. SUSITIKIMAI SU TIEKĖJAIS IR OBJEKTO APŽIŪRA
	
	3.1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
3.2. Objekto apžiūra netaikoma.

	4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų  priede „Pašalinimo pagrindai“. 
4.2. Tiekėjams kvalifikacijos reikalavimai ir reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi nenustatomi.

	5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų priede „Tiekėjo deklaracija dėl sankcijų“. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

	6. Specialieji reikalavimai pasiūlymų rengimui ir pateikimui
	
	6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
	6.1.1. tiekėjo pasirašytas pasiūlymas, parengtas pagal specialiųjų pirkimo sąlygų priede „Pasiūlymo forma“ pateiktą pasiūlymo formą.
6.1.2. užpildytas EBVPD (specialiųjų pirkimo sąlygų priedas „Europos bendrasis viešųjų pirkimų dokumentas (EBVPD)“). Pateikdamas pasiūlymą, tiekėjas patvirtina ir EBVPD tikrumą;
6.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.1.4. pasiūlymo galiojimą užtikrinantis dokumentas (šiame pirkime nereikalaujamas, kadangi pasiūlymo galiojimas užtikrinamas bauda, pasiūlymo pateikimas laikomas sutikimu sumokėti baudą, kaip numatyta 7.1.1 punkte);
6.1.5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
6.1.6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
6.1.7. ūkio subjekto, kurio pajėgumais tiekėjas remiasi, įsipareigojimas solidariai atsakyti už sutarties vykdymą – netaikoma, nes kvalifikacijos reikalavimai nenustatomi;
6.1.8. Tiekėjo deklaracija parengta pagal specialiųjų pirkimo sąlygų priede „Tiekėjo deklaracija dėl sankcijų“ pateiktą formą.
6.2. Pasiūlymo nereikalaujama pasirašyti nei fiziniu parašu, nei elektroniniu parašu.
6.3. Pasiūlymas turi būti parengtas, lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą. 
6.4. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
6.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

	7. PASIŪLYMO GALIOJIMO UŽTIKRINIMAS

	7.1. ​​​Tiekėjo pateikiamo pasiūlymo galiojimas turi būti užtikrintas 2 000 Eur bauda pagal toliau nurodomas sąlygas:
​​​	7.1.1. Tiekėjas pateikdamas pasiūlymą įsipareigoja sumokėti perkančiajai organizacijai baudą ne vėliau, kaip per 15 (penkiolika) kalendorinių dienų nuo pirmo raštiško perkančiosios organizacijos pareikalavimo ir pranešimo apie šių sąlygų nesilaikymą: (1) jeigu pasiūlymo galiojimo laikotarpiu tiekėjas atsiima savo pasiūlymą, įskaitant pašalinimo pagrindų nebuvimo dokumentų ir kvalifikaciją pagrindžiančių dokumentų nepateikimą per perkančiosios organizacijos nustatytą terminą; (2) jeigu tiekėją pripažinus pirkimo laimėtoju, tiekėjas iki perkančiosios organizacijos nurodyto laiko neatvyksta sudaryti pirkimo sutarties; (3) jeigu tiekėją pripažinus pirkimo laimėtoju tiekėjas nepateikia pirkimo dokumentuose nustatyto sutarties įvykdymo užtikrinimo (jei reikalaujamas).
​​​	7.1.2. Pasiūlymo galiojimo užtikrinimas taikomas 7.1.1 punkte nustatytais atvejais.

	8. ELEKTRONINIS AUKCIONAS

	8.1. Perkančioji organizacija pirkime netaikys elektroninio aukciono.
	
	9. PASIŪLYMŲ VERTINIMAS
	
	9.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
	9.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
	9.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: užpildyta pasiūlymo forma.

	10. Sutarties sudarymas

	10.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos Pirkimo sąlygų priede „Viešojo pirkimo sutarties projektas“.
	
	11. PIRKIMO SĄLYGŲ PRIEDAI

	11.1. Prie pirkimo sąlygų pridedami šie priedai:
11.1.1. Terminų lentelė.
11.1.2. Bendrosios sąlygos.
11.1.3. Techninė specifikacija. 
11.1.4. Europos bendrasis viešųjų pirkimų dokumentas (EBVPD).
11.1.5. Pasiūlymo forma.
11.1.6. Pašalinimo pagrindai.
11.1.7. Tiekėjo deklaracija dėl sankcijų.
11.1.8. Viešojo pirkimo sutarties projektas.

